# มินจูโชซ็อน
มินจูโชซ็อน  เป็นหนังสือพิมพ์ของรัฐเกาหลีเหนือ ตีพิมพ์ในเปียงยาง ก่อตั้งขึ้นเมื่อ ค.ศ. 1945 เป็นหนังสือพิมพ์หลักของคณะรัฐมนตรีเกาหลีเหนือและคณะกรรมาธิการสามัญประจำสมัชชาประชาชนสูงสุด

 ประวัติศาสตร์ 
มินจูโชซ็อนก่อตั้งขึ้นใน ค.ศ. 1945 เริ่มต้นในชื่อพย็องยังอิลโบ (Pyongyang Ilbo) ซึ่งเป็นกระบอกเสียงของคณะกรรมาธิการประชาชนจังหวัดพย็องอันใต้ ในเดือนตุลาคม ค.ศ. 1945 ได้เปลี่ยนชื่อเป็นชื่อปัจจุบัน เนื่องจากได้กลายเป็นกระบอกเสียงของคณะกรรมาธิการประชาชนจังหวัดเกาหลีเหนือ และได้เข้าสู่ฐานะปัจจุบันในเดือนกันยายน ค.ศ. 1948 เมื่อมีการก่อตั้งสาธารณรัฐประชาธิปไตยประชาชนเกาหลีอย่างเป็นทางการ

หนังสือพิมพ์นี้มีจุดประสงค์ให้เป็นฉบับคู่ขนานของหนังสือพิมพ์อิซเวสติยา (Izvestiya) ของโซเวียต ในสหภาพโซเวียต อิซเวสติยามุ่งเน้นไปที่เรื่องเศรษฐกิจมากกว่าปราฟดา (Pravda) ซึ่งมีเนื้อหาเชิงโฆษณาชวนเชื่อมากกว่า ความต่างนี้สะท้อนให้เห็นในหนังสือพิมพ์เกาหลีเหนือ มินจูโชซ็อนและโรดงชินมุน (Rodong Simnun) ตั้งแต่ ค.ศ. 1967 ซึ่งเป็นปีที่เกิดอุบัติการณ์กลุ่มคับซัน เนื้อหาของมินจูโชซ็อนมีน้ำเสียงเหมือนกับโรดงชินมุนทุกประการ

หนังสือพิมพ์นี้เปิดตัวเว็บไซต์เมื่อ ค.ศ. 2019

 ภาพรวม 
มินจูโชซ็อนคือหนังสือพิมพ์อย่างเป็นทางการของรัฐบาลเกาหลีเหนือ โดยเฉพาะอย่างยิ่ง เป็นกระบอกเสียงของคณะรัฐมนตรีเกาหลีเหนือและคณะผู้บริหารสูงสุดสมัชชาประชาชนสูงสุด ถือเป็นหนังสือพิมพ์ที่มีอำนาจมากที่สุดเป็นอันดับสองในประเทศ รองจากโรดงชินมุน ต่างจากโรดงชินมุน ตรงที่จัดการเรื่องการบริหารมากกว่า เช่น มติและคำสั่งของคณะรัฐมนตรี กฎหมาย ข้อบังคับ และประเด็นนโยบาย เนื้อหาเกี่ยวกับนโยบายต่างประเทศและในประเทศ เศรษฐกิจ และวัฒนธรรมก็เป็นเรื่องปกติเช่นกัน ภารกิจอย่างเป็นทางการของหนังสือพิมพ์คือ "ติดอาวุธความคิดปฏิวัติและอุดมการณ์ชูเชของผู้นำผู้ยิ่งใหญ่แก่คนงานในหน่วยงานปกครองประชาชนและหน่วยงานเศรษฐกิจแห่งชาติ และช่วยเหลือสังคมโดยรวมให้บรรลุความสำเร็จของชูเชโดยการยึดมั่นคนงานรอบพรรคและผู้นำผู้ยิ่งใหญ่ และจัดระเบียบและระดมพวกเขาอย่างแข็งขัน" มินจูโชซ็อนตีพิมพ์ในเปียงยาง  ระบุว่ามียอดจำหน่าย 200,000 ฉบับ บรรณาธิการบริหารคือช็อง รี-จง

 บทบรรณาธิการปีใหม่ 
ในฐานะที่เป็นประเพณีตั้งแต่ ค.ศ. 1996 ควบคู่ไปกับหนังสือพิมพ์หลักที่รัฐดำเนินการอีกสองฉบับในเกาหลีเหนือ ได้แก่ สำนักข่าวกลางเกาหลีและโรดงชินมุน มินจูโชซ็อนตีพิมพ์บทบรรณาธิการร่วมเนื่องในวันขึ้นปีใหม่ที่สรุปนโยบายของประเทศสำหรับปีนั้น บทบรรณาธิการมักกล่าวถึงการยกย่องนโยบายซ็อนกุน รัฐบาลและผู้นำ และส่งเสริมการเติบโตของประเทศ นอกจากนี้ยังวิพากษ์วิจารณ์นโยบายของเกาหลีใต้ ญี่ปุ่น สหรัฐ และรัฐบาลตะวันตกที่มีต่อประเทศด้วยNorth Korea issues New Year denuclearization pledge. Reuters. December 31, 2008.N. Korea Vows to Rebuild Economy in New Year Message, The Korea Times, January 1, 2009. วันที่ 1 มกราคม ค.ศ. 2006 สำนักข่าวเผยแพร่บทบรรณาธิการร่วมจากหนังสือพิมพ์ของรัฐบาลเกาหลีเหนือเรียกร้องให้ถอนทหารอเมริกันออกจากเกาหลีใต้"Joint New Year Editorial Issued" , KCNA, January 1, 2006. แม้บทบรรณาธิการประจำวันที่ 1 มกราคมจะเป็นประเพณีของหนังสือพิมพ์เหล่านี้ แต่บทบรรณาธิการในปีนั้นได้รับความสนใจจากสำนักข่าวตะวันตก โดยเรียกร้องให้มี "การรณรงค์ทั่วประเทศเพื่อขับไล่ทหารสหรัฐ""North Korea Demands U.S. Troop Withdrawal" . .Fox News. December 31, 2005. บทบรรณาธิการดังกล่าวมีการอ้างถึงการรวมชาติเกาหลีหลายครั้ง บทบรรณาธิการปี 2009 ได้รับความสนใจเช่นกัน เนื่องจากไม่มีการวิพากษ์วิจารณ์นโยบายของสหรัฐ และมีการยอมรับปัญหาเศรษฐกิจที่รุนแรงในประเทศ บทบรรณาธิการยังอ้างถึงการปลดอาวุธนิวเคลียร์ในคาบสมุทรเกาหลี ซึ่งนักวิเคราะห์กล่าวว่าเป็นสัญญาณที่ "มีความหวัง"2009 Joint New Year Editorial Issued, KCNA, January 1, 2009.North Korea message is mild on US. BBC News. January 1, 2009. สิ่งนี้ได้รับการเน้นย้ำอีกครั้งในบทบรรณาธิการปี 2010 ซึ่งเรียกร้องให้ยุติการเป็นปฏิปักษ์กับสหรัฐและคาบสมุทรเกาหลีที่ปราศจากนิวเคลียร์Kim, Sam (January 1, 2010). N. Korea calls for end to enmity with U.S., hints at return to nuclear talks. Yonhap.

ฉบับบรรณาธิการร่วมประจำปี 2011 นอกเหนือจากการเรียกร้องให้คาบสมุทรเกาหลีปลอดนิวเคลียร์และการลดความตึงเครียดระหว่างสองเกาหลีแล้ว ยังได้กล่าวถึงอุตสาหกรรมเบาที่กำลังเติบโตของสปป.เกาหลีเป็นครั้งแรก โดยให้เหตุผลว่าจะเป็นปัจจัยที่ทำให้เศรษฐกิจของประเทศเติบโตอย่างรวดเร็วในปีใหม่และเพื่อบรรลุภารกิจระดับชาติคังซ็องแทกุก

ฉบับบรรณาธิการร่วมประจำปี 2012 เป็นฉบับแรกภายใต้การนำของคิม จ็อง-อึน เริ่มต้นด้วยการสดุดีครั้งใหญ่ต่อคิม จ็อง-อิล และนอกเหนือจากการเรียกร้องซ้ำ ๆ ให้ปรับปรุงความสัมพันธ์ระหว่างสองเกาหลีและการปฏิบัติตามปฏิญญา 4 ตุลาคม ค.ศ. 2007 แล้ว ยังเรียกร้องให้คนทั้งชาติให้ความสำคัญกับการทำภารกิจปี 2012 ของคิม จ็อง-อิล ในการสร้างชาติที่เข้มแข็งและเจริญรุ่งเรือง สานต่อมรดกของเขาและคิม อิล-ซ็อง บิดาของเขาให้แก่ทั้งประเทศและอุดมการณ์สังคมนิยม และสร้างเสริมและส่งเสริมภาคส่วนต่าง ๆ ที่ประกอบกันเป็นชาติให้เป็นผู้มีส่วนร่วมในการพัฒนาชาติในทุกด้านและในทุกวิถีทาง

ธรรมเนียมนี้สิ้นสุดลงใน ค.ศ. 2013 เมื่อคิม จ็อง-อึนกล่าวสุนทรพจน์ปีใหม่ทางโทรทัศน์เป็นครั้งแรกในรอบ 19 ปี